Þekkir Guð mig?
Við erum öll börn föður okkar á himnum og sem góður og gæskuríkur faðir, þekkir hann ykkur. Hann þekkir ykkur – áskoranir ykkar, sigra, styrkleika og gríðarlega möguleika ykkar. Vitandi allt þetta, þá elskar hann ykkur. Honum er ekkert mikilvægara en hamingja ykkar. Af þeirri ástæðu vill hann að þið kynnist honum.
Í Kirkju Jesú Krists hinna Síðari daga heilögu er hugsanlega ekkert nafn Guðs jafn mikilvægt og himneskur faðir. Það er vegna þess að við trúum að allir menn hafi anda og að Guð sé faðir þessara anda. Við erum bókstaflega börn hans og hann þráir að eiga samband við okkur. Fleiri nöfn Guðs (sem eiga rætur í hebresku máli) má einnig finna í Biblíunni – svo sem Elóhim, Jahve og Abba – en þannig ávarpaði Jesús Kristur Guð þegar hann baðst fyrir í Getsemanegarðinum. Hver er þá merking Abba? Faðir.